laion/Wikipedia-Exotic huggingface dataset:
פרוגנתודון

פרוגנתודון (שם מדעי: Prognathodon; משמעות השם: "שן קדמית". בעבר נקרא: Dollosaurus) הוא סוג של זוחל ימי ממשפחת המוזאזאוריים שחי בסוף הקרטיקון לפני 83.6-66 מיליון שנה. מאובניו של זוחל ימי זה נתגלו באמריקה הצפונית, אירופה, צפון אפריקה, ניו זילנד והמזרח התיכון. בשל ההבדלים המובהקים ביניהם והמצב החלקי בו נתגלו רבים מהמינים, מצוי הסיווג המדויק שלהם תחת הסוג פרוגנתודון במחלוקת. הפרוגנתודון היה טורף באורך עשרה מטרים, כאשר אצל המינים הגדולים ביותר הגיע אורך הגולגולת הגדולה ביותר ל-140 ס"מ, אך מינים רבים היו קטנים יותר ונמצאו רק שלדים מפורקים שלהם. במבנהו דמה הפרוגנתודון למוסזאורוס והיה קרובו. המאפיין הבולט ביותר של זוחל זה הוא מספר טבעות גדולות לאורך הרשתית שהגנו על עיניו. לפרוגנתודון היו זוג סנפירי חזה גדולים, זוג סנפירי שת קטנים וזנב גדול וגמיש בעל סנפיר גבוה בקצהו. הלסתות היו ישרות ומלאות שיניים חדות וישרות שנועדו לשבור עצמים קשים. הפרוגנתודון היה צייד ימי, שככל הנראה ניזון מרכיכות כמו צדפות, חלזונות ואמוניטים בעלי שריון קשה. אחרים חושבים שהוא ניזון דווקא ממגוון דגים ומזוחלי ים, כגון צבי ים, פליוזאורים ואף ממוסזאורים אחרים. כמו כן הוא ניזון מטרף יבשתי שנפל למים. זוחל ימי זה הופיע במשחק עולם היורה: המשחק ובסרטים Sea Rex 3D ונדידת הדינוזאורים. מדיה וקבצים בנושא פרוגנתודון בוויקישיתוף Konishi, Takuya; Brinkman, Donald; Massare, Judy A.; Caldwell, Michael W. (2011-09-01). "New exceptional specimens of Prognathodon overtoni (Squamata, Mosasauridae) from the upper Campanian of Alberta, Canada, and the systematics and ecology of the genus". Journal of Vertebrate Paleontology. 31 (5): 1026–1046 פרוגנתודון, באתר האנציקלופדיה של החיים (באנגלית) פרוגנתודון, באתר GBIF (באנגלית)
טרכיאה (דינוזאור)

טרכיאה (שם מדעי: Tarchia) הוא סוג של דינוזאור ממשפחת האנקילוזאוריים שחי בתקופת קרטיקון עליון לפני 75-70 מיליון שנה. מאובניו נמצאו בערבות מונגוליה ב-1977 ותוארו על ידי החוקרת טרזה מריאנסקה. יצור זה הגיע לאורך 8 מ' והיה האנקילוזאור האסייתי הגדול ביותר ואולם גולגולתו הגיע לאורך של 40 ס"מ בלבד. מראהו התבסס על דמיון לדיפולוזאורוס (Dyoplosaurus). ליצור זה היה גוף גדול, כתפיים ורגליים נמוכות ושריון גרמי לאורך הגוף שכוסה בבליטות קוצניות. בקצה הזנב הייתה אלה כבדה שהגנה עליו מטורפים. הראש היה בעל מקור קרני ושיניים קטנות ומאחורי הלחי היו 2 דוקרנים גדולים. הגולגולת כוסתה שריון והייתה משוריינת. היצור חי בערבות של מונגוליה הקדומות וייתכן שאף במדבר, ורעה צמחייה לצד אוכלי עשב נוספים כמו הזאורולופוס. אויבו העיקרי היה הטרבוזאורוס. דינוזאור זה הופיע בסרט דינוזאור בחיים! שם פרט אחד מותקף על ידי טרבוזאורוס. בנוסף הוא מופיע בסדרה האמת על דינוזאורים רצחניים ובמשחק ללכת עם דינוזאורים. מדיה וקבצים בנושא טרכיאה בוויקישיתוף טרכיאה, באתר האנציקלופדיה של החיים (באנגלית) טרכיאה, באתר GBIF (באנגלית) איור של טרכיאה לצד טרבוזאורוסים, זאורולופוסים וגלימימוסים.
אגתאומס

אגתאומס (Agathaumas) הוא סוג מוטל בספק של דינוזאור ממשפחת הצרטופסיים שחי באמריקה הצפונית לפני 66 מיליון שנה. הוא היה הצרטופסיד הראשון שקיבל שם מדעי, אך לא ידוע עליו הרבה. מאובניו התגלו לראשונה בוויומינג ב-1872 על ידי אדוארד דרינקר קופ. מאובנים נוספי התגלו בתצורת מוריסון. יצור זה תואר כדומה לסטירקוזאורוס ובכמה ציורים היה דומה למונוקלוניוס מקורנן בכבדות. משערים שהוא הגיע לאורך 9 מטרים (30 רגל) ושקל 6 טונות. בגופו הוא דמה במראה לטריצרטופס ויש המעריכים שהיו אותו יצור. כנראה שמאובניו דומים מאוד למאובני הטריצרטופס ולצרטופסידים דומים ואפילו למאובני דינוזאורים אחרים כמו הצטיוזאורוס, כך שיכול להיות שמאובנים רבים שהיו משויכים אליו, בוטלו. בשל כך ובשל חוסר היכולת להגדירו במדויק מהמאובנים שנמצאו האגתאומס מוגדר כ"טקסון מוטל בספק" (Nomen dubium). מדיה וקבצים בנושא אגתאומס בוויקישיתוף אגתאומס, באתר GBIF (באנגלית) ערך זה הוא קצרמר בנושא דינוזאורים. אתם מוזמנים לתרום לוויקיפדיה ולהרחיב אותו.
אנטוסוכוס

אנטוסוכוס (שם מדעי: Anatosuchus; משמעות השם: "תנין ברווז") הוא סוג של זוחל נכחד הקרוב לתנינים מתקופת הקרטיקון. מאובניו נמצאו בניז'ר שבמדבר סהרה. היצור התגלה בחפירות שנערכו ב־2003, על ידי החוקר האמריקני פאול סרנט, מטעם נשיונל ג'יאוגרפיק, שם הוא נמצא לצד עוד דמויי-תנינים כמו הקפרוסוכוס (תנין חזיר הבר) הקטלני והלגנוסוכוס ("תנין הפנקייק"). היה זה יצור קטן שאורכו הגיע ל־70 ס"מ. הוא נע על ארבע רגליים שהיו ממוקמות מתחת לגופו. היו לו לסתות שטוחות, חסרות שיניים ורחבות שהזכירו מקור של ברווז. בתחילה נחשב לסוג של זוחל מסוג Comahuesuchus שקרוב לתנינים המודרניים, אך בהמשך הופרד לסוג אחר. הוא דמה לארריפסוכוס שהיה קרוב אליו ואולי חי בצורה דומה. למרות מראהו, כך נראה ממבנה הלסתות, הוא כנראה ניזון מבעלי חיים מימיים, אותם לכד ממארב בדומה לאנפות. מדיה וקבצים בנושא אנטוסוכוס בוויקישיתוף אנטוסוכוס, באתר GBIF (באנגלית)
באלאור (דינוזאור)

באלאור (שם מדעי: Balaur) הוא סוג של דינוזאור ממשפחת הדרומאוזאוריים שבקבוצת התרופודה מתקופת קרטיקון עליון שחי לפני 70 מיליון שנה ומאובניו התגלו ברומניה. הוא קרוי על שם היצור האגדי באלאור ממיתולוגיה רומנית, דרקון גדול וקטלני שעצמותיו נחשבו לעצמות הדרקון. נמצאו רק שני מאובנים שלו והם גדולים מהרבה מקרוביו לקבוצת הפאראבס. בתקופתו הוא חי על אי עתיק בשם "האצג", שם נמצאת היום העיר האטג ברומניה. אי זה שנמצא בים תטיס העתיק שם חיו הרבה דינוזאורים שעברו ענקיות איים או גמדות איים כמו דמוי-ההדרוזאור תלמטוזאורוס והזאורופודים מגיארוזאורוס ופאלודיטיטאן. היצור הגיע לאורך 1.8-2 מ' והיה דומה במראהו לעוף בעל נוצות יבשתי. היו לו גפיים חזקות בעלות טפרים קשים, זנב ארוך ומנוצה. הטפרים של הידיים הקדמיות כללו 2 טפרים קצרים שכוסו בנוצות בדומה לארכאופטריקס והראש היה עבה ובעל לסתות קצרות. לא ברור אך ייתכן שהיה לו דם חם, דבר שעזר לו לצוד ביערות בלילה. היצור היה איטי וייתכן שחי בין העצים. הוא לא יכל לעוף אך היה מאבותיהם של העופות המודרניים. דינוזאור זה הופיע בסדרה כוכב הדינוזאורים. מדיה וקבצים בנושא באלאור בוויקישיתוף באלאור, באתר האנציקלופדיה של החיים (באנגלית)
אלכסורניס

אלכסורניס (שם מדעי: Alexornis) הוא סוג של עוף נכחד מהקבוצה אננטיאורניתס שחי בקרטיקון העליון, לפני 73 מיליון שנה. מאובניו נתגלו בבאחה קליפורניה, מקסיקו. שמו ניתן לו על שם החוקר אלכסנדר וטמור (מילולית "Alex" - אלכסנדר וטמור (אנ'), ‏ "Ornis" - עוף, העוף של אלכסנדר). האלכסורניס הוא עוף קדום בעל שיניים שהיה בגודל של דרור, ממנו נמצאו עצמות כתף, כנפיים ורגליים, אך ללא גולגולת. רוב עופות הקרטיקון היו עופות ימיים למעט האלכסורניס והגוביפטריקס (Gobipteryx). תחילה נחשב האלכסורניס לדמוי עוף מודרני, שהיה קשור לכחלאים או לנקראים, אך מבנה עצמות השכם דמה לעופות קרטיקוניים, והוא סווג מחדש.[דרוש מקור] האלכסורניס חי ביבשה, בסוף הקרטיקון, וככל הנראה היה אוכל חרקים או אוכל כל. האלכסורניס מופיע בסרט מבית ה-BBC, "ללכת בין דינוזאורים", בתור העוף אלכס, המקביל הקרטיקוני לעורב מההווה. אלכס הוא דמות המספר בסרט ושם רוכב על גבו של פכירינוזאורוס. עלילת הסרט מתוארת בקנדה של הקרטיקון, אף שהאלכסורניס נמצא בחפירות במקסיקו ולכן ניתן לו מבטא מקסיקני. יוצרי הסדרה יצרו את מראהו על פי מיני עופות דומים מתקופתו. בנוסף הוא מופיע במשחק ללכת עם דינוזאורים. קונכואורניס - מעופף דומה מספרד מדיה וקבצים בנושא אלכסורניס בוויקישיתוף אלכסורניס, באתר GBIF (באנגלית)
יחסי בחריין – סן מרינו

יחסי בחריין–סן מרינו הם מערכת היחסים המורכבת בין ממלכת בחריין ובין הרפובליקה המרוממת של סן מרינו. שתי המדינות לא כוננו אף פעם יחסים דיפלומטיים ואין קשר דיפלומטי מעשי בין השתיים. עם זאת, לא מתקיימת עוינות בין השתיים ויש יחסים כלכליים בין המדינות ושיתוף פעולה במגוון תחומים. סן מרינו אינה מיוצגת בבחריין בשום דרג, הן בדרג השגרירות והן בדרג הקונסולרי. בחריין אינה מיוצגת בסן מרינו בשום דרג, הן בדרג השגרירות והן בדרג הקונסולרי. כאמור, לשתי המדינות אין יחסים דיפלומטיים רשמיים, אך דה פקטו, יכולים אזרחי סן מרינו לגשת לשגרירות הבחריינית באיטליה ולקבל שם שירותים קונסולריים. סן מרינו ייצאה לבחריין בשנת 2015 סחורה בסך 89.3 אלף דולר אמריקאי. בחריין ייצאה לסן מרינו בשנת 2010 סחורה בשווי 45.7 אלף דולר אמריקאי. מדיה וקבצים בנושא יחסי בחריין – סן מרינו בוויקישיתוף What does San Marino export to Bahrain? (2015), או אי סי What does San Marino import from Bahrain? (2010), או אי סי
יחסי סן מרינו – פרגוואי

יחסי סן מרינו-פרגוואי הם היחסים הדיפלומטיים שבין הרפובליקה המרוממת של סן מרינו לבין הרפובליקה של פרגוואי. היחסים הדיפלומטיים הרשמיים בין סן מרינו לפרגוואי כוננו ב-14 במאי 2002. בשנת 2016, הייצוא של סן מרינו אל פרגוואי הסתכם ב-3.83 אלף דולר. הייצוא של סן מרינו כלל מכונות שטיפה, מוצרי אלקטרוניקה וגומי. סן מרינו אינה מיוצגת בפרגוואי באף דרג, הן בדרג השגרירות והן בדרג הקונסולרי. פרגוואי אינה מיוצגת בסן מרינו באף דרג, הן בדרג השגרירות והן בדרג הקונסולרי. Bilateral Conventions - Bilateral agreements with other States - Ministry of foreign affairs - Republic of San Marino, www.esteri.sm ייצוא סן מרינו, באתר OEC (ארכיון) Paraguay - Embassies and Consulates Worldwide, Embassy WorldWide (באנגלית) San Marino - Embassies and Consulates Worldwide, Embassy WorldWide (באנגלית) ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
יחסי ירדן – סן מרינו

יחסי ירדן–סן מרינו הם היחסים הדיפלומטיים הרשמיים שבין הממלכה ההאשמית הירדנית לבין הרפובליקה המרוממת של סן מרינו. ירדן אינה מיוצגת בסן מרינו בשום דרג, הן בדרג השגרירות והן בדרג הקונסולרי. השגרירות הירדנית האמונה על סן מרינו היא זו שנמצאת ברומא, בירת איטליה. סן מרינו אינה מיוצגת בירדן בשום דרג, הן בדרג השגרירות והן בדרג הקונסולרי. בין שתי המדינות נחתם הסכם דיפלומטי אחד בלבד: הסכם דיפלומטי בנוגע לכינון יחסים דיפלומטיים רשמיים בין הרפובליקה המרוממת של סן מרינו לבין הממלכה ההאשמית הירדנית - 13 ביולי 1992. Diplomatic Representations accredited to San Marino - Jordan, משרד החוץ הסן מרינזי Trattati Internazionali - Accordi Bilaterali con altri Stati, משרד החוץ הסן מרינזי
יחסי סן מרינו – פנמה

יחסי סן מרינו-פנמה הם היחסים הדיפלומטיים שבין הרפובליקה המרוממת של סן מרינו לבין הרפובליקה של פנמה. היחסים הקונסולריים הרשמיים בין סן מרינו לבין פנמה כוננו ב-13 במרץ 1965. היחסים הדיפלומטיים בין המדינות כוננו ב-10 ביולי 2003. בשנת 2010, סך הייצוא של פנמה אל סן מרינו הסתכם ב-51.4 אלף דולר, פנמה ייצאה בעיקר בגדי הלבשה. בשנת 2011, סך הייצוא של סן מרינו אל פנמה הסתכם ב-65.5 אלף דולר, סן מרינו ייצאה בעיקר מים בטעמים. סן מרינו מיוצגת בפנמה על ידי שגרירות בפנמה סיטי, בירתה של פנמה. פנמה אינה מיוצגת בסן מרינו, הן בדרג השגרירות והן בדרג הקונסולרי. השגרירות המייצגת של קולומביה בסן מרינו נמצאת בטורינו, איטליה. Bilateral Conventions - Bilateral agreements with other States - Ministry of foreign affairs - Republic of San Marino, www.esteri.sm Products that Panama exports to San Marino (2010), The Observatory of Economic Complexity (באנגלית) (ארכיון) Products that Panama imports from San Marino (2011), The Observatory of Economic Complexity (באנגלית) (ארכיון) "Consulate of San Marino in Panama - Embassy WorldWide". Embassy WorldWide (באנגלית בריטית). נבדק ב-2018-04-19. שגרירות פנמה בסן מרינו, באתר www.esteri.sm
טאקוונדו באולימפיאדת הנוער בואנוס איירס (2018)

טורנירי הטאקוונדו באולימפיאדת הנוער בואנוס איירס (2018) התקיימו ביריד האולימפי. התחרויות היו מורכבות מחמישה טורנירים לנערים וחמישה טורנירים לנערות, שבכל אחת מהן השתתפו 10 לוחמי טאקוונדו, ובסך הכל 100 לוחמי טאקוונדו. ההעפלה לטורנירים היא אישית והמכסה ניתנת לוועד האולימפי המקומי ולא לספורטאים עצמם. הספורטאים המשתתפים בתחרויות נדרשים לציית להוראות האמנה האולימפית במלואם, כולל חוק 41 המחייב את הספורטאים להיות בעלי אזרחות של המדינה אותה הם מייצגים. בנוסף, הלוחמים נדרשים להיות בני 16 עד 18, בזמן המשחקים (תאריך הלידה בין ה-1 בינואר 2001 ל-31 בדצמבר 2002) ובעלי חגורה שחורה. הוועד האולימפי הבינלאומי והפדרציה העולמית לטאקוונדו סיכמו כי כל מדינה תוכל לשלוח עד שישה נציגים להתחרות בענף, שלושה נציגים מכל מגדר ונציג אחד לתחרות. המדינה המארחת, ארגנטינה, קיבלה שישה מכסות. כאשר 2 מכסות העפלה לכל קטגוריית משקל מחולקות באמצעות הקצאה עולמית. יתר מכסות העפלה נקבעו בהתאם לתוצאות של אליפות העולם לנוער 2018 שנערכה בתוניסיה. בכל קטגורית משקל, שמונת הלוחמים שדורגו במקומות הראשונים זיכו את מדינתם במכסת השתתפות בקטגוריית המשקל. אם המדינה המארחת בחרה להשתמש במכסה שלה אזי רק שבעת הלוחמים שדרוגו במקומות הראשונים יזכו את מדינתם במכסת השתתפות. אם מדינה בוחרת שלא לממש את זכאותה, המכסה עוברת למדינה המדורגת כבאה בתור באותה קטגוריית משקל. כל הזמנים הם לפי הזמן המקומי (UTC-3) הוועד האולימפי הבינלאומי והפדרציה העולמית לטאקוונדו (19 ביולי 2017). "Qualification System – Youth Olympic Games Buenos Aires 2018 - Taekwondo" (PDF) (באנגלית). נבדק ב-19 באפריל 2018. {{cite web}}: (עזרה)
דוד ארן

דוד (בורי) אֶרֶן (אֶרֶנרַייך) (16 בדצמבר 1916 – 17 ביולי 2013) היה מבקר ספרות, מסאי ומתרגם ישראלי, איש קיבוץ גת. דוד ארנרייך, בן מוריץ (משה) ויוזפינה, נולד בדצמבר 1916 בווינה בירת אוסטריה. בשנת 1938, בעת סיפוח אוסטריה לרייך השלישי, עלה לארץ ישראל. בארץ היה לחבר קיבוץ גת. פרסם מסות וביקורת ספרות ב"אורלוגין", "הדים", "משא", "על המשמר" ועוד. נפטר בשנת 2013, ונקבר בקיבוצו גת. דוד ארן, עם שירים ומשוררים, תל אביב: ספרית פועלים, תשמ"ג 1983. (על אברהם בן יצחק, דוד פוגל, לאה גולדברג, עוזר רבין, ט. כרמי, טוביה ריבנר, דן פגיס, גד אביאסף, זלדה, יהודה עמיחי, נתן זך, יהודית כפרי, מירה מאיר, א. עלי, רבקה אולמן) גוטהולד אפרים לסינג, לאוקואון, או, על גבולי הציור והשירה : עם הארות-אגב לעניינים שונים של תולדות האמנות העתיקה, עברית: דוד ארן, אחרית-דבר מ. פזי, תל אביב: ספרית פועלים ("טעמים: מבחר כתבי-מופת באסתטיקה"), תשמ"ג 1983. פרידריך שילר, על שירה נאיווית וסנטימנטאליסטית: על הנשגב, תרגם דוד ארן, ערך וההדיר ד. הנגבי בהשתתפות נ. מירסקי, מבוא: נילי מירסקי (בעריכת טוביה ריבנר), תל אביב: ספרית פועלים ("טעמים: מבחר כתבי-מופת באסתטיקה"), תשמ"ו 1985. ארנסט בלוך, כתבים נבחרים, תרגום מגרמנית דוד ארן, מבוא: זאב לוי, תל אביב: ספרית פועלים ("ספרי דעת זמננו"), תשמ"ח 1987. ג'ון דריידן, על השירה הדרמטית: מסה, תרגום מאנגלית דוד ארן, מבוא: דן דאור, תל אביב: ספרית פועלים ("טעמים: מבחר כתבי-מופת באסתטיקה"), תשמ"ח 1988. ואלטר בנימין, בודלייר, תרגם מגרמנית דוד ארן, מבוא: סטפן מוזס, תל אביב: ספרית פועלים ("טעמים: מבחר כתבי-מופת באסתטיקה"), תש"ן 1989. יירגן האברמאס, חברה וזהות בימינו: (ראיונות ומסות), כינס, העיר והקדים מבוא אברהם יסעור, [תרגום דוד ארן, עריכה אברהם בן-אמיתי], תל אביב: ספרית פועלים, תשנ"א 1991. ת.ו. אדורנו, מ' הורקהיימר, אסכולת פרנקפורט: מבחר, עריכה מדעית ומבוא: מיכאל מי-דן ואברהם יסעור, תרגום דוד ארן, תל אביב: ספרית פועלים ("ספרי דעת זמננו"), תשנ"ג 1993. דוד ארן, ב"לקסיקון הספרות העברית החדשה" דוד ארן, דף שער בספרייה הלאומית דוד ארן, בלקסיקון הספרות העברית החדשה ממאמריו: "זרמים באמנות המודרנית", על המשמר, 11 ביוני 1954, המשך ספר השירים החדש של לאה גולדברג, על המשמר, 23 בספטמבר 1955, המשך "אריה בעל-גוף" ופירושו, על המשמר, 6 באפריל 1956, המשך הטראגיות ביצירת המינגוואי, על המשמר, 14 ביולי 1961 כשלונה של ביקורת, על המשמר, 7 בספטמבר 1962 הזיקה והידע: (הערות למשנתו של מרטין בובר), על המשמר, 28 בספטמבר 1962, המשך שירה בוגרת – וקודרת, על המשמר, 5 ביוני 1964, המשך שתי טראגדיות יווניות וגיבורותיהן, על המשמר, 26 במרץ 1965, המשך שררה מנגנונית וסוציאליזם, על המשמר, 13 ביולי 1967 אמנות התנועה הצרופה, על המשמר, 23 בפברואר 1968, המשך ה"אני מאמין" של "דני האדום", על המשמר, 13 ביוני 1968 במשעול הצר, על המשמר, 13 ביוני 1969 הקבר של דוד ארן בבית העלמין בגת, באתר BillionGraves. ערך זה הוא קצרמר בנושא סופרים ישראלים. אתם מוזמנים לתרום לוויקיפדיה ולהרחיב אותו.
אפאנטריאס

אפאנטריאס (שם מדעי: Epanterias) הוא סוג של דינוזאור ממשפחת האלוזאוריים שחי בסוף היורה 148.6 מיליון שנה לפני זמננו. מאובניו נמצאו בתצורת מוריסון בקולורדו. בסוג זה נמצא מין אחד - Epanterias amplexus. היצור התגלה ב-1878 על ידי החוקר אדוארד דרינקר קופ מכמה חוליות. החוקרים חושבים שהמאובנים שנמצאו שייכים למעשה לאלוזאורוס גדול ולא בטוח שישנו סוג עצמאי של אפאנטריאס. בהנחה שהיה סוג אחר מהאלוזאורוס, הוא היה גדול ממנו בהרבה ודמה לטירנוזאורוס. אורכו של השלד הגיע ל-12 מטרים (39 רגל). היו לו גפיים קצרות, טפרים חזקים בקצוות הרגליים ולסתות חזקות מלאות שיניים חדות. הוא חי במערב אמריקה הצפונית של היורה וטרף זאורופודים גדולים ויצורים חלשים יותר. ייתכן שצד בחבורות. מדיה וקבצים בנושא אפאנטריאס בוויקישיתוף אפאנטריאס, באתר GBIF (באנגלית)
דמונוזאורוס

דֶמונוזאורוס (שם מדעי: Daemonosaurus) הוא סוג דינוזאור מקבוצת התרופודה שחי בתור הטריאס, כ-200 מיליון שנה לפני זמננו. פירוש שמו הוא "לטאה שֵׁד", והוא ניתן לו עקב ניביו הגדולים. זה היה דינוזאור קטן באורך של 1.5 מטר ואולי עד 2.2 מטר ושקל 22 ק"ג בממוצע. הוא נע בזריזות בעזרת רגליו והיה בעל לסתות קצרות ובהם שיניים גדולות בלסתו העליונה שהזכירו שיני ערפד. הוא היה מקרוביו של הצלופיזיס שחי באותה תקופה, אך היה חסון יותר. כמו כן הוא דמה לאאורפטור. מאובניו נמצאו בתצורת צ'ינלה בניו מקסיקו ועל פי מבנה המאובנים ייתכן שמדובר בצעיר. עד כה נמצא רק מאובן אחד שלו הכולל מספר עצמות שונות, חוליות, גולגולת ועצמות צוואר. יצור זה חי בסוף הטריאס באקלים חמים וניזון מיצורים קטנים יותר. הוא היה הדינוזאור היחיד בבית הגידול שלו, לצד הצלופיזיס, והוא חי לצד ארכוזאורים גדולים ודמויי-תנינאים כמו ההֶספֶּרוסוכוס (Hesperosuchus) והרֶדונדָזאורוס (Redondasaurus). מדיה וקבצים בנושא דמונוזאורוס בוויקישיתוף דמונוזאורוס, באתר GBIF (באנגלית)
עקרבי שוט

עקרבי שוט (שם מדעי: Thelyphonida) היא סדרה של פרוקי-רגליים במחלקת העכבישנים הדומה לעקרבים. בסדרה זו ישנם מעל 100 מינים בתוך 15 סוגים ו-4 משפחות. הם חיים באזורים הטרופיים והסובטרופיים באסיה, באמריקה הצפונית ובאמריקה הדרומית, והמין Etienneus africanus מצוי באפריקה. עקרבי השוט קיבלו את שמם ממראם דמוי העקרב המכיל "זנב" ארוך ודק הנוטה ממעל לגופם כמו שוט. גודלם מגיע לאורך 25 עד 85 מ"מ (אצל בני הסוג Mastigoproctus) ומשקלם עד ל-12 גרם. עקרבי השוט נעים על 8 רגליים, גופם מכוסה בשריון קשיח וחלל בטן מוארך המסתיים בזנב דק ושעיר הפונה מעלה. בניגוד לעקרבים אמיתיים, הם אינם ארסיים, אך לחלק מהמינים יכולת לירות חומצה אצטית מקצה בטנם לצורך הגנה. לבעל חיים זה זוג גפי פה גדולים (המכונים פדיפלפי) וזוג צבתות חזקות ומשוננות, שאיתן הוא תופס את טרפו, הכולל בעיקר חרקים ופרוקי-רגליים קטנים וכן תולעים ורכיכות. המינים הגדולים יטרפו גם חולייתנים קטנים. למעשה יצורים אלה לא קרובים במיוחד לעקרבים אלא לסדרות עקרבישאים ו-Schizomida. לכולם זנבות גדולים, רגליים ארוכות וטפרים גדולות ומשוננות. סוג Geralinura - נכחד סוג Mesoproctus - נכחד סוג Proschizomus - נכחד משפחה Hypoctoninae סוג Etienneus סוג Hypoctonus סוג Labochirus סוג Thelyphonellus משפחה Mastigoproctinae סוג Mastigoproctus סוג Mimoscorpius סוג Myacentrum סוג Uroproctus סוג Valeriophonus משפחה Thelyphoninae סוג Abaliella סוג Chajnus סוג Ginosigma סוג Glyptogluteus סוג Minbosius סוג Tetrabalius סוג Thelyphonus משפחה Typopeltinae סוג Typopeltis מדיה וקבצים בנושא עקרבי שוט בוויקישיתוף עקרבי שוט, באתר ITIS (באנגלית) עקרבי שוט, באתר NCBI (באנגלית) עקרבי שוט, באתר Animal Diversity Web (באנגלית) עקרבי שוט, באתר האנציקלופדיה של החיים (באנגלית) עקרבי שוט, באתר GBIF (באנגלית) ערך זה הוא קצרמר בנושא פרוקי-רגליים. אתם מוזמנים לתרום לוויקיפדיה ולהרחיב אותו.
משפט הפירוק

במתמטיקה, קיימים תחומים שונים שבהם קיימים משפטים בנוגעים לפירוק לגורמים. האם התכוונתם ל... המשפט היסודי של האריתמטיקה – משפט הקובע כי כל מספר טבעי יכול להיכתב כמכפלה ייחודית של מספרים ראשוניים, עד כדי שינוי הסדר של הגורמים משפט הפירוק הספקטרלי – משפט המספק תנאים שתחתיהם אופרטור ליניארי או מטריצה ניתנים ללכסון פירוק שור משפט הפירוק של ויירשטראס – משפט באנליזה מרוכבת, הקובע כי כל פונקציה שלמה ניתן לייצג כמכפלה שמערבת את האפסים שלה משפט הפירוק של פישר וניימן – משפט בסטטיסטיקה המספק תנאי שקול לכך שסטטיסטי הוא מספיק
דניאל ינופסקי

דניאל ינופסקי (באנגלית: Daniel Yanofsky;‏ 25 במרץ 1925 ברודי, פולין – 5 במרץ 2000 ויניפג, קנדה) היה שחמטאי קנדי ממוצא יהודי בדרגת רב אמן. הוא היה שמונה פעמים אלוף קנדה בשחמט והקנדי הראשון שקיבל דרגת רב אמן. דניאל ינופסקי נולד בברודי (אז בתחומי פולין, כיום באוקראינה). בגיל 8 חודשים משפחתו היגרה לקנדה. ינופסקי למד לשחק שחמט בגיל שמונה ובשנת 1937 ניצח בתחרות אזורית של מניטובה. בשנת 1939, בגיל 14, הוא השתתף באולימפיאדת השחמט והשיג את התוצאה הגבוהה ביותר בלוח השני (גמר ב'). בגיל 16, בשנת 1941, הוא זכה לראשונה באליפות קנדה בשחמט. בסך הכל הוא זכה באליפות קנדה 8 פעמים והשתתף בה עד לשנות ה-80 של המאה ה-20. לאחר סיום מלחמת העולם השנייה ינופסקי השתתף במספר תחרויות באירופה. בתחרות בברצלונה הוא זכה במקום השני לאחר מיגל ניידורף. הוא היה נציג קנדה בתחרות בינאזורית (שלב העפלה להתמודדות על התואר אלוף העולם) בשנית 1948 וב-1962. הוא העפיל לתחרות זו גם בשנת 1986 כאשר היה בן 61, אך מסר את זכותו לשחמטאי צעיר. ינופסקי קיבל דרגת אמן בינלאומי בשנת 1950 ודרגת רב אמן בשנת 1964. בסיום הקריירה שלו כשחקן, בשנת 1967, הוא ארגן בויניפג תחרות בין-לאומית משמעותית. ינופסקי עצמו השתתף בה וניצח את לאסלו סאבו. מנצחי התחרות היו בנט לארסן וקלאוס דארגה. בשנת 1996 הוא חזר לחרונינגן לציון 50 לתחרות חשובה שהתקיימה בו בשנת 1946 לתחרות חוזרת עם אותם המשתתפים. במהלך מלחמת העולם השנייה הוא שירת בצי המלכותי הקנדי. ינופסקי לא עסק בשחמט כקריירה יחידה, למעט תקופה קצרה בשנים 1946–1948. בשנת 1946 הוא סיים תואר ראשון במדעים באוניברסיטת מניטובה. בשנת 1951 הוא קיבל תואר נוסף במשפטים והמשיך בלימודים באוניברסיטת אוקספורד. לאחר סיום לימודיו הוא עבד כמשפטן במשרד פרטי ביחד עם אחיו. ינופסקי היה ראש העיר של אחד מפרברי ויניפג והיה חבר עיריית ויניפג בשנים 1970–1986. ינופסקי כתב מספר ספרים שתחום השחמט והיה עיתונאי שעסק בתחום. בשנת 1972 ינופסקי התקבל למסדר קנדה. בין השנים 1939 ל-1980 השתתף ינופסקי ב-11 אולימפיאדות שחמט: מדיה וקבצים בנושא דניאל ינופסקי בוויקישיתוף דניאל ינופסקי, באתר צ'סגיימס (באנגלית) קורות חיים (באנגלית) Yanofsky, Daniel Abraham - Men's Chess Olympiads, באתר אולימפבייס (באנגלית)
לאסלו דיאק

לאסלו דיאק (בהונגרית: Deák László; ‏1 ביולי 1891, אגר, האימפריה האוסטרו-הונגרית – 5 בנובמבר 1946, ז'אבאלי, הרפובליקה הפדרלית הסוציאליסטית של יוגוסלביה), היה קולונל בצבא ממלכת הונגריה ובהמשך אוֹברפיהרר בוואפן אס אס, ממובילי הטבח בדרום באצ'קה ב-1942. לאחר המלחמה נשפט דיאק, הורשע והוצא להורג בתלייה בגין פשעי המלחמה. לאסלו דיאק נולד ב-1891 בעיר אגר שבאימפריה האוסטרו-הונגרית. בין 1906–1909, למד דיאק בבית הספר התיכון הצבאי בשופרון ובהמשך סיים את האקדמיה הצבאית לודוויקה(אנ') שבבודפשט. ב-1912 הוצב ברגימנט הרגלים ה-19 של הצבא האוסטרו-הונגרי ועימו לחם במלחמת העולם הראשונה. לאחר המלחמה המשיך בשירות בצבא ממלכת הונגריה והתקדם לתפקיד מפקד רגימנט בדרגת קולונל. ערך מורחב – הטבח בדרום באצ'קה בינואר 1942, פיקד לאסלו דיאק על חיילי הרגימנט במהלך הטבח בדרום באצ'קה, הן באזור הכפרי והן בנובי סאד. גם לאחר שהגיעה ההנחיה מהממשל בבודפשט לחדול מהפעולה, טבחו חיילי הרגימנט בסיוע פולקסדויטשה בתושבי בצ'יי ורצחו 102 סרבים ו-110 מבני הקהילה היהודית במקום. במרץ 1942, לאחר מינויו של מיקלוש קאלאי לראש ממשלת הונגריה ולאור לחץ בינלאומי כבד, הוחל בהליכים פליליים נגד מבצעי הטבח. לאסלו דיאק נשפט והורשע על ידי בית דין צבאי. לפני מתן גזר הדין נמלט דיאק לווינה וביקש וקיבל שם מקלט מדיני. דיאק הצטרף לוואפן אס אס בדרגת אוֹברפיהרר ופיקד על יחידה צבאית שפעלה באזור וויבודינה. בשלהי 1944, לאחר הפיכת צלב החץ, שב לאסלו דיאק להונגריה, ושמו טוהר על ידי המערכת השלטונית הפרו-נאצית. בנובמבר 1944 מונה למפקד הרגימנט ה-61 בדיוויזיית ואפן גרנדיר אס אס ה-25 והשתתף בקרבות מול הצבא האדום באזור נובי סאד. בינואר 1945 מונה למפקד דיוויזיית הוואפן גרנדיר אס אס ה-26 ופיקד עליה לזמן קצר. בראשית מאי 1945 נפל בשבי צבא ארצות הברית באזור בוואריה. הוא הוסגר להונגריה וממנה ב-31 באוקטובר 1946 הוסגר ליוגוסלביה. דיאק הועמד לדין, הורשע ונידון למוות. ב-5 בנובמבר 1946 הוצא להורג בז'אבאלי בתלייה. הטבח בדרום באצ'קה - מעשי הזוועה ההונגריים באוכלוסיות הסרבית והיהודית ב-1942, באתר konfliktuskutato.hu (בהונגרית) אודות השואה - באצ'קה, באתר יד ושם. לאסלו דיאק, באתר delvidekitragedia.hu (בהונגרית). לאסלו דיאק, באתר hdke.hu (בהונגרית). 75 שנים לטבח בדרום באצ'קה, באתר ujkor.hu (בהונגרית). קבוצת הקרב "דיאק" של האס אס, באתר arcanum.hu (בהונגרית).
פוני ג'אווה

פוני ג'אווה (שם מדעי: Equus caballus, באנגלית: Java Pony) - הוא זן של סוס הבית, מגזע סוסי הפוני, שפותח על האי של ג'אווה באינדונזיה. גזע ה"פוני ג'אווה" מתאים היטב לאקלים הטרופי של אינדונזיה. ה"פוני ג'אווה" בעל סיבולת חזקה, משמש בעיקר לעבודה. הגזע משמש בעיקר לחקלאות באזורים הכפריים, להובלת נוסעים וסחורות בערים שם נוסף ל"פוני ג'אווה": "Kumingan Pony". מקורו של ה"פוני ג'אווה" כנראה במהלך המאה השבע עשרה כאשר חברת הודו המזרחית ההולנדית הציגה סוסים מזרחיים לפיתוח של גזעים אינדונזיים. חברת הודו המזרחית ההולנדית הקימה את המפעל הראשון שלהם על האי ג'אווה במאה ה-16. הם כללו סוסים ערביים וסוסים בארבים (Barb horse) (אנ') במלאי הרבייה המקומי כדי לייצר זן חסון שיסייע להם לשאת ולהוביל סחורות. סדרה: סוס הבית גוף קל צוואר צר הגובה בין 1.17-1.22 מטר (גובה ממוצע של 1.22 מטר) "פוני ג'אווה" "פוני ג'אווה" "פוני ג'אווה" "פוני ג'אווה" "פוני ג'אווה" פוני פוני באלי פוני הוצול פוני שטלנד מדיה וקבצים בנושא פוני ג'אווה בוויקישיתוף פוני ג'אווה, סרטון באתר יוטיוב (בגרמנית) "פוני ג'אווה" theequinest.com/breeds/java-pony "פוני ג'אווה" horsebreedspictures.com/java-pony "פוני ג'אווה" petmd.com/horse/breeds "פוני ג'אווה" redorbit.com/reference/java-pony